
REFERAT
Privind participarea Consiliului Local în calitate de sustinator financiar al proiectului „Caut de lucru”, organizat de Biroul de Consiliere si Formare- Start
Biroul de Consiliere si Formare- Start din Timişoara a depus solicitarea nr. SC2006-  000493/ 12.01.2006 privind susţinerea financiară a proiectului „Caut de lucru” in perioada 1 martie- 30 iunie 2006.
Proiectul isi propune pregătirea tinerilor pentru căutarea unui loc de muncă, completarea deficienţelor sistemului educaţional referitor la pregătirea tinerilor pentru integrarea în societate si asigurarea egalităţii de şanse pentru tinerii care provin din medii defavorizate.
Proiectul are ca scop însuşirea cunoştinţelor necesare de a-şi căuta loc de muncă (auto-cunoaştere, compunerea unui CV, prezentare la interviu, comunicare eficientă, simularea interviului). Forma activităţii  este trainingul, care este baza educaţiei non-formale şi este modul de învăţare cel mai eficient pentru adulţi
Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 

1.000 RON, din cap.67.02. „Cultură, recreere şi religie” (67.02.50 Altele ).

Detalii referitoare la această manifestare se află în materialul anexat.  
Proiectul are acordul Comisiei de cultură, învăţământ, turism, sport şi culte din cadrul Consiliului Local si a fost inclus în programul de proiecte finantate de la bugetul local in 2006.   

